Fyrsta plata Black Sabbath ( 1970 , en tekin upp í lok árs 1969 ) inniheldur rokk með slíkum þyngslum að óhætt var að tala um nýja og fullburða undirstefnu - þungarokk . Þungarokkið þróaðist hratt á áttunda áratugnum beggja vegna Atlantshafsins en breskar hljómsveitir tóku forystuna undir lok áratugarins . Almenningur samþykkti lög eins og „ The Unforgiven “ og „ Nothing Else Matters “ , þar sem sveitin lagði áherslu á ballöðuinnsæi sitt sem þó hafði fylgt henni alla tíð . Dauðarokkið ( fyrsta bylgjan , frá um 1987 – 1993 ) var til dæmis þyngri útgáfa af þrassi , nokkurs konar endastöð hraða og þyngsla , á meðan svartþungarokkið ( e. black metal ) , sem fór að gerjast af miklum krafti eftir að fyrsta bylgja dauðarokksins leið undir lok , var nokkurs konar andspyrna gegn þeirri fínpússningu sem þungarokkið varð fyrir í upphafi tíunda áratugarins . Þungarokki hefur oft verið att gegn samfélagslegum normum og gildum sem skýrasta dæminu um að heimurinn sé endanlega kominn á heljarþröm en á sama tíma verður fólki tíðrætt um hvað þessir þungarokkarar „ séu nú ljúfir “ . Húsvíska víkingarokksveitin Skálmöld sló óvænt í gegn með fyrstu plötu sinni Baldur og hefur náð að stýra vel heppnuðum ferli síðan , jafnt innanlands sem utan . Hér gefst ekki svigrúm til að fara ítarlega í sögu íslensks þungarokks en lítið var að gerast í þeim efnum á áttunda áratugnum . [ 2 ] Íslenskar þungarokkssenur eru alla jafna sterkar ; koma í bylgjum og fara bæði upp og niður en virknin er iðulega mikil á meðan þær standa yfir , burt séð frá því hvaða áherslur eru hverju sinni . Um aldamótin myndaðist til að mynda afar sterk harðkjarnasena ( „ hardcore “ ) sem er heilt yfir ekki þungarokk en innan senunnar voru þungkjarnasveitir ( „ metalcore “ ) sem uppfylla allar kröfur um slíkt . Senan gat meðal annars af sér Mínus sem fór mikinn á fyrsta áratug aldarinnar . ^ Vert er að taka fram að þáttur kvenna í þungarokki hefur alla tíð verið sorglega magur og er það efni í aðra grein . Heimildir og ítarefni : Á vef höfundar , www.arnareggert.is , má finna fjölmarga ítardóma um íslenskt þungarokk og einnig á ww.ruv.is ( leitarorð : Tónlistargagnrýni Arnars Eggerts ) .